CELEX: 32014R0563
Language: bg
Date: 2014-05-23 00:00:00
Title: Регламент за изпълнение (ЕС) № 563/2014 на Комисията от 23 май 2014 година за одобряване на основното вещество хитозан хидрохлорид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 на Комисията  Текст от значение за ЕИП

24.5.2014   
            
            
               BG
            
            
               Официален вестник на Европейския съюз
            
            
               L 156/5
            
         РЕГЛАМЕНТ ЗА ИЗПЪЛНЕНИЕ (ЕС) № 563/2014 НА КОМИСИЯТА
   от 23 май 2014 година
   за одобряване на основното вещество хитозан хидрохлорид в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 и член 78, параграф 2 от него,
   като има предвид, че:
   
               (1)
            
            
               В съответствие с член 23, параграф 3 от Регламент (ЕО) № 1107/2009 на 19 декември 2011 г. Комисията получи заявление от CHIPRO за одобрение на хитозан хидрохлорид като основно вещество. Това заявление бе придружено от информацията, изисквана в член 23, параграф 3, втора алинея.
            
         
               (2)
            
            
               Комисията поиска научно съдействие от Европейския орган за безопасност на храните (наричан по-долу „Органът“). На 24 май 2013 г. Органът представи на Комисията технически доклад за съответното вещество (2). На 20 март 2014 г. Комисията представи за одобрение от Постоянния комитет по хранителната верига и здравето на животните доклад за преразглеждане и проекта на настоящия регламент за одобряване на хитозан хидрохлорид.
            
         
               (3)
            
            
               Предоставената от заявителя документация и резултатите от анализите, проведени от Органа (3) в съответствие с Регламент (ЕО) № 1924/2006 на Европейския парламент и на Съвета (4), показват, че хитозан хидрохлорид отговаря на критериите за хранителен продукт, както е определено в член 2 от Регламент (ЕО № 178/2002 на Европейския парламент и на Съвета (5). Освен това веществото не се употребява преимуществено за целите на растителната защита, но независимо от това е полезно за растителната защита в състава на продукт, състоящ се от веществото и вода. Следователно то трябва да се счита за основно вещество.
            
         
               (4)
            
            
               Проведените анализи показаха, че може да се очаква, че хитозан хидрохлорид принципно отговаря на изискванията, предвидени в член 23 от Регламент (ЕО) № 1107/2009, по-специално по отношение на видовете употреба, които бяха проучени и са подробно описани в изготвения от Комисията доклад за преразглеждане. В съответствие с член 13, параграф 2 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания е необходимо да бъдат включени определени условия за одобрение, както е посочено в приложение I към настоящия регламент.
            
         
               (5)
            
            
               В съответствие с член 13, параграф 4 от Регламент (ЕО) № 1107/2009 приложението към Регламент за изпълнение (ЕС) № 540/2011 на Комисията (6) следва да бъде съответно изменено.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Одобряване на основно вещество
   Веществото хитозан хидрохлорид, посочено в приложение I, се одобрява като основно вещество при предвидените в същото приложение условия.
   Член 2
   Изменения на Регламент за изпълнение (ЕС) № 540/2011
   Част В от приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 23 май 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 309, 24.11.2009 г., стр. 1.
   
      (2)  Резултати от консултацията с държавите членки и ЕОБХ във връзка със заявлението относно хитозан хидрохлорид като основно вещество и заключенията на ЕОБХ по специфични повдигнати въпроси. 2013: EN-426.23 pp.
   
      (3)  Група по диетични продукти, хранене и алергии към ЕОБХ; Бюлетин на ЕОБХ (EFSA Journal) 2009 г.; 7(9): 1289 doi: 10.2903/j.efsa.2009.1289.
   
      (4)  Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (ОВ L 404, 30.12.2006 г., стр. 9).
   
      (5)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).
   
      (6)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      ПРИЛОЖЕНИЕ I
      
                  Популярно наименование, идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Специфични разпоредби
               
            
                  Хитозан хидрохлорид
                  CAS №: 9012-76-4
               
               
                  Не се прилага
               
               
                  Европейска фармакопея
                  Макс. съдържание на тежки метали: 40 ppm
               
               
                  1 юли 2014 г.
               
               
                  Хитозан хидрохлорид трябва да съответства на разпоредбите на Регламент (ЕО) № 1069/2009 на Европейския парламент и на Съвета (2) и Регламент (ЕС) № 142/2011 на Комисията (3).
                  Хитозан хидрохлорид може да бъде използван в съответствие със специфичните условия, включени в заключенията от доклада за преразглеждане на хитозан хидрохлорид (SANCO/12388/2013), и по-специално приложения I и II към него, във вида, в който е изготвен в окончателен вид от Постоянния комитет по хранителната верига и здравето на животните на 20 март 2014 г.
               
            
         (1)  Допълнителни подробности за идентичността и спецификацията на основното вещество са представени в доклада за преразглеждане.
      
         (2)  ОВ L 300, 14.11.2009 г., стр. 1.
      
         (3)  ОВ L 54, 26.2.2011 г., стр. 1.
   
   
      ПРИЛОЖЕНИЕ II
      В част В от приложението към Регламент за изпълнение (ЕО) № 540/2011 се добавя следното вписване:
      
         
                     „2
                  
                  
                     Хитозан хидрохлорид
                     CAS №: 9012-76-4
                  
                  
                     Не се прилага
                  
                  
                     Европейска фармакопея
                     Макс. съдържание на тежки метали: 40 ppm
                  
                  
                     1 юли 2014 г.
                  
                  
                     Хитозан хидрохлорид трябва да съответства на разпоредбите на Регламент (ЕО) № 1069/2009 и Регламент (ЕС) № 142/2011.
                     Хитозан хидрохлорид може да бъде използван в съответствие със специфичните условия, включени в заключенията от доклада за преразглеждане на хитозан хидрохлорид (SANCO/12388/2013), и по-специално приложения I и II към него, във вида, в който е изготвен в окончателен вид от Постоянния комитет по хранителната верига и здравето на животните на 20 март 2014 г.“